**ศิลปะกสิกรรมศึกษา Agro-Art Education**

**ทักษะเชิงกระบวนการ การถอดบทเรียนเสริมศักยภาพแบบมีส่วนร่วม**

เพื่อพัฒนาการเรียนรู้ การวิจัย สื่อสารสร้างสังคม และทำงานความรู้ บนกระบวนการทางศิลปะ

เย็นวันศุกร์ที่ ๒๘ – หลังมื้อเที่ยงวันอาทิตย์ที่ ๓๐ พฤศจิกายน ๒๕๕๗

ณ บ้านสังคมศิลป์ บ้านห้วยส้ม อ.สันป่าตอง เชียงใหม่

สนับสนุนการดำเนินการโดย บ้านสังคมศิลป์ คณะศิลปศาสตร์ มหาวิทยาลัยแม่โจ้ เครือข่ายโครงการศิลปะกับสันติภาพ มหาวิทยาลัยมหิดล บางกอกฟอรั่ม ชมรม Art & Mind Society เครือข่ายหนองบัวศึกษา เครือข่ายวิจัยประมวลองค์ความรู้ฯ สมาคมโภชนาการแห่งประเทศไทย

**แนวคิดและความเป็นมา**

การเกษตรกรรมและกสิกรรม กับการสร้างสรรค์ทางศิลปะ เป็นสาขาหนึ่งของการดำเนินชีวิตและทำการงานของผู้คนจำนวนหนึ่งทั้งในสังคมไทยและสังคมหลายแห่งทั่วโลก ทั้งในหมู่ชนชั้นกลาง ชนชั้นผู้นำ และคนทั่วไป ทั้งในเมืองและชนบท ที่นอกจากจะมุ่งสนองตอบต่อความจำเป็นและมีความสอดคล้องกลมกลืนกับสภาวการณ์แวดล้อมต่างๆ ที่ร่วมยุคสมัยของตนแล้ว ก็เป็นการดำเนินชีวิตและประกอบอาชีพทำการงาน ที่ดำเนินอยู่บนมรรควิถีแห่งการศึกษาเรียนรู้ โดยมีการดำรงชีวิตเป็นองค์ประกอบของการดำเนินอยู่กับความเป็นจริง ทำให้มีแบบแผนของการพัฒนาตนเองของมนุษย์และการบรรลุถึงกระบวนการแห่งปัญญา รวมทั้งการศึกษาอบรมและกล่อมเกลาชีวิตด้านใน ตลอดจนการมุ่งสร้างสรรค์สิ่งต่างๆทั้งเพื่อตนเองและเพื่อสังคม ในอีกแบบหนึ่ง ที่สร้างโอกาสและดำเนินความเจริญงอกงามสืบเนื่อง ข้ามขีดจำกัดและอุปสรรคปัญหาต่างๆได้อยู่เสมอ ซึ่งเป็นแบบแผนหนึ่งที่น่าสนใจ สามารถนำมาศึกษาและสร้างเสริมกระบวนการมีส่วนร่วมในการพัฒนาสาขาต่างๆ ให้สังคมมีกำลัง ในการริเริ่มและครอบคลุมความจำเป็นของพัฒนาตนเองได้ดียิ่งๆขึ้น

**ศิลปะกสิกรรมศึกษา Agro-Art Education** [1] เป็นแนวคิดเชิงบูรณาการเพื่อนำเอาพลังการเรียนรู้ของชีวิตและการดำเนินไปบนวิถีปฏิบัติแห่งปัญญาในลักษณะที่กล่าวมาข้างต้น มาเข้าสู่วงจรของการศึกษา วิเคราะห์ใคร่ครวญ และสร้างเสริมกระบวนการวิจัยและพัฒนาตนเองเข้าไป โดยออกแบบกระบวนการและระเบียบวิธีทางการศึกษาบนวิถีปฏิบัติ ให้กับกลุ่มผู้คนที่ดำเนินชีวิตและทำการงานในแนวทางดังกล่าวนี้อยู่แล้วในแหล่งต่างๆของประเทศ มาใช้**กระบวนการสุนทรียวิจัย**[2] เพื่อทำการศึกษาใคร่ครวญตนเองพร้อมกับร่วมการสั่งสมภูมิปัญญาปฏิบัติและทำความลึกซึ้งแยบคายเพื่อสะท้อนสู่การสร้างงาน เพื่อสื่อสารและสร้างปฏิสัมพันธ์เชิงการเรียนรู้กับสังคม ตลอดจนทำการทบทวนความรู้ งานความคิดและงานเขียนที่มีความเชื่อมโยงอย่างกว้างขวางกับสากล ทำให้สามารถสังเคราะห์ความรู้และปัญญาปฏิบัติ พร้อมกับบันทึกกลับไปสู่วงจรการดำเนินชีวิตและทำงานการงาน สร้างเครือข่ายปัจเจก เครือข่ายกลุ่มสนใจ กลุ่มประชาคม และเครือข่ายชุมชนในโครงการทำงานตามประเด็นอันหลากหลาย ให้ทำงานความรู้และสามารถมีส่วนร่วมในการพัฒนาต่างๆ บนจุดแข็งที่มีการดำเนินชีวิตและประกอบอาชีพทำการงานในแนวทางนี้เป็นทุนเดิมอยู่แล้ว เพื่อสร้างสรรค์สิ่งต่างๆดังพึงประสงค์ ต่อไป

*หมายเหตุ* : [1][2] เป็นแนวคิดผสมผสานหลายมิติ ใช้เพื่อสื่อสารและให้แนวคิดจำเพาะในโครงการนี้

**จุดหมายและวัตถุประสงค์หลัก**

1. เพื่อสร้างเครือข่ายนักวิจัยปฏิบัติการ ที่มีการทำงานศิลปะ งานความรู้ และงานเชิงสร้างสรรค์ทางปัญญา สำหรับสร้างความบูรณาการของวิถีปฏิบัติ ในการพัฒนาการเรียนรู้และสร้างสรรค์สังคม ไปบนการดำเนินชีวิตและทำการงานของตนเอง อย่างกลมกลืน ข้ามขีดจำกัดและอุปสรรคปัญหาต่างๆ ได้ด้วยการมีส่วนร่วมทางการปฏิบัติของตนเองอย่างเหมาะสม
2. เพื่อพัฒนารูปแบบและกระบวนการทางการศึกษาและกระบวนการปฏิบัติการวิจัยบูรณาการ การทำงานศิลปะ การทำกสิกรรมและเกษตรกรรมในวิถีชีวิต การทำงานเชิงบริการวิชาการและบริการสาธารณะแก่สังคม ศึกษา การทำงานวิชาการและงานทางการศึกษาในขอบเขตต่างๆที่บูรณาการอยู่กับปฏิบัติการทางศิลปะและปฏิบัติการเชิงสังคม เพื่อเผยแพร่และส่งเสริม ให้เป็นวิธีสร้างสุขภาวะสังคมอย่างมีส่วนร่วมให้มากยิ่งๆขึ้นต่อไป
3. เพื่อสร้างสุนทรียปัญญา สร้างงานทางความรู้ เข้าถึงกรณีตัวอย่างสำหรับลการสื่อสารและพัฒนาการเรียนรู้ ด้วยระเบียบวิธีผสมผสานของ ๓ องค์ประกอบ อันได้แก่ การทำงานศิลปะ การทำกสิกรรมและเกษตรกรรมในวิถีชีวิตทั้งในบ้านและชุมชน และการทำงานทางการศึกษาทั้งแบบที่เป็นทางการและไม่เป็นทางการ
4. เพื่อแสดงผลงานทางศิลปะ จัดนิทรรศการ และถ่ายทอดความรู้ ให้เกิดการแลกเปลี่ยนเรียนรู้ข้ามสาขาศิลปะ ข้ามศาสตร์ ข้ามความแตกต่างทางสังคมและสิ่งแวดล้อม รวมทั้งเพิ่มโอกาสการได้เข้าชมและซาบซึ้งศิลปะกับกระบวนการศึกษาเรียนรู้ของชุมชน ประชาชน และผู้สนใจทั่วไป

**รูปแบบ และการออกแบบเชิงกระบวนการ Conceptual Design งานสุนทรียปัญญาของเวที**

* การบรรยายและกระบวนการศึกษาความเชื่อมโยงกับสภาวการณ์สังคมของท้องถิ่น สังคมไทย และสากล
* กระบวนการศึกษาแนวคิดและวิธีวิจัยบูรณาการ ศิลปะ กระบวนการทางการศึกษาและการเรียนรู้ การปฏิบัติการแก้ปัญหา สร้างสุขภาวะสาธารณะและพัฒนาคุณภาพแห่งชีวิต
* กระบวนการถอดบทเรียนและสร้างงานความรู้บนวิถีปฏิบัติ
* การสร้างงานศิลปะและแลกเปลี่ยนเรียนรู้
* การจัดแสดงงานศิลปะ นิทรรศการงานเขียนและงานความคิด งานหนังสือ เพลง ดนตรี บทกวี
* การภาวนาในสวน ร่มไม้ และนาข้าว
* การเยี่ยมชมชุมชน สตูดิโอและพื้นที่ปฏิบัติการสร้างสรรค์ทางศิลปะและสุทรียปัญญาในบ้าน

**วันศุกร์ที่ ๒๗ พฤศจิกายน ๒๕๕๗**

๑๖.๓๐ - ๑๘.๐๐ น. ลงทะเบียน รับเอกสาร

 ๑๘.๐๐ – ๑๙.๓๐ น. เข้าสู่กระบวนการ ต้อนรับ สนทนาทำความรู้จัก แนะนำการชมงานศิลปะ

 แลกเปลี่ยนความสนใจและสร้างประเด็นการเรียนรู้ร่วมกัน

**วันเสาร์ที่ ๒๘ พฤศจิกายน ๒๕๕๗**

๐๙.๐๐ - ๑๐.๓๐ น. บรรยายและสนทนา : **ความรู้กับวิถีปฏิบัติเพื่อร่วมสร้างสังคม**

 ความรู้บนองค์ประกอบการปฏิบัติในชีวิตและการงาน

 ความสำคัญต่อการพัฒนาสังคมระดับปฏิบัติและในวิถีชีวิต

ความเชื่อมโยงกับกระบวนทัศน์การพัฒนาทางการศึกษา สุขภาพ คุณภาพแห่งชีวิต สิ่งแวดล้อม เศรษฐกิจที่พอเพียงและแบบพึ่งตนเอง ศิลปวัฒนธรรม และอื่นๆ

๑๐.๓๐ - ๑๒.๐๐ น. บรรยายและกิจกรรมฝึกปฏิบัติ : **วิธีทำงานบนกระบวนการสร้างปัญญาปฏิบัติ** ...

 แนวคิดและหลักระเบียบวิธีการถอดบทเรียนและวิจัยแบบ PAR

 บูรณาการมิติการศึกษาเรียนรู้ การสร้างระบบจัดการอย่างมีส่วนร่วม

 การสื่อสาร บันทึก และถ่ายทอดบทเรียน การวิจัยและการประเมินแบบเสริมพลัง

 อย่างมีส่วนร่วม

๑๒.๐๐-๑๓.๐๐ น. อาหารกลางวัน

๑๓.๐๐-๑๔.๐๐ น. **ศิลปะกับกระบวนการทางปัญญาและงานความรู้**…

 การสร้างแรงบันดาลใจเชิงสังคมโดยกระบวนการทางศิลปะ

 และการสร้างแรงบันดาลใจทางศิลปะจากกระบวนการเรียนรู้สังคมและวิถีชีวิต

 ทักษะการซาบซึ้ง การสังเกตออกจากตนเอง การสร้างกระบวนการคิด

 การบันทึก ถ่ายทอด และสื่อสะท้อนสู่งาน เพื่อเผยแพร่

 เครื่องมือและวิธีการที่ส่งเสริมพลังการปฏิบัติ ไปบนการดำเนินชีวิตและทำการงาน

๑๔.๐๐-๑๖.๐๐ น. **เดินทางเข้าสู่ประสบการณ์ภายในด้วยกระบวนการศิลปะ** :

 ปฏิบัติการ ทำงานศิลปะตามความถนัดและตามความสนใจ การดรออิ้ง ถ่ายภาพ

 งานเพลงและดนตรี งานกวีนิพนธ์ วรรณศิลป์ งานจักสาน เพื่อพัฒนาเครื่องมือ

 และวิธีสังเกตปรากฏการณ์ที่สนใจอย่างซาบซึ้ง ลึกซึ้ง ให้สามารถบอกเล่าและ

 ถ่ายทอดอย่างเป็นระบบออกจากภาวะภายในของปัจเจก

๑๖.๐๐-๑๘.๐๐ น. **สร้างปัญญาจากศิลปะ** :

 แบ่งปันการชมผลงาน ให้ทรรศนะวิพากษ์เพื่อเข้าถึงการสนทนา แลกเปลี่ยนเรียนรู้

๑๘.๐๐-๒๑.๐๐ น. **นิทรรศการและลานศิลปะบูรณาการ**

 คอนเสิร์ตกลางลาน อ่านบทกวี ดนตรี การแสดงสด ชมงานศิลปะ

 เปิดให้ชุมชนและผู้สนใจเข้าชมได้ด้วย

**วันอาทิตย์ที่ ๒๙ พฤศจิกายน ๒๕๕๗**

๐๙.๐๐ - ๑๐.๐๐ น. บรรยาย ศึกษาตัวอย่าง และสาธิต : **แผนภาพวิเคราะห์เชิงปรากฏการณ์**

 **เพื่อพัฒนากระบวนการคิด สร้างเรื่องราวเชิงวิเคราะห์**

 **แปรการปฏิบัติและประสบการณ์ชีวิต ให้เป็นข้อมูลและความรู้ที่บันทึกสั่งสมได้**

๑๐.๐๐ - ๑๑.๐๐ น. ถอดบทเรียนและเตรียมนำเสนอบทเรียนตนเอง **‘ศิลปะกับสันติภาพ’**

๑๑.๐๐-๑๓.๓๐ น. อาหารกลางวันและArt dialogue

 **สนทนาในวงข้าวสร้างปัญญา ภาวนา และบันทึกความรู้ผ่านการฟังอย่างซาบซึ้ง**

* เล่าเรื่องถ่ายทอดบทเรียน
* สัมมนา อภิปราย และเสริมวิชาการ

๑๓.๓๐-๑๔.๐๐ น. **สรุปและสนทนา**

 สร้างความซาบซึ้ง ซึมซับ และแลกเปลี่ยนความบันดาลใจต่างๆจากเวที

๑๔.๐๐ น. ปิดเวทีและอำลากันกลับบ้าน

**กลุ่มผู้ที่จะรับพิจารณาเข้าร่วม**  รับ ๑๕-๒๐ คน และจำกัดจำนวนไม่เกิน ๓๐ คน

1. ครู อาจารย์ นักวิจัย ผู้นำภาคประชาสังคม และผู้ประกอบกิจกรรมทางศิลปะ ที่เป็นคนทำงานศิลปะและทำงานวิชาการด้วย กับคนทำงานวิชาการและใช้ชีวิตที่ทำงานศิลปะด้วยในแขนงต่างๆ
2. เครือข่ายทำงานของบางกอกฟอรั่ม เครือข่ายทำงานเยาวชนและการอนุรักษ์ป่าต้นน้ำ ของบางกอกฟอรั่มและมูลนิธิสยามกัมมาจล
3. ผู้ทำงานศิลปะและโครงงานศิลปะ ที่มุ่งสร้างองค์ความรู้และพัฒนารูปแบบการขยายผลสู่สังคม
4. นักศึกษาระดับปริญญาโท และเอก ที่มุ่งพัฒนาการศึกษาและพัฒนาการวิจัยศิลปะและสุนทรียปัญญา

**การลงทะเบียน**

๑. ดำเนินการให้แก่ผู้สนใจโดยไม่เก็บค่าลงทะเบียน

๒. ผู้ที่เดินทางไกล มีที่พักให้ สะดวกพอประมาณ แต่เหมาะสำหรับอ่านหนังสือ ทำงาน ภาวนา

 สนทนาและทำงานด้วยกันกับหมู่มิตร

**ทุนอุดหนุนและแหล่งสนับสนุน** ที่ขอกล่าวถึงเพื่อแสดงความรำลึกขอบคุณและให้เครดิต

1. ทุนอุดหนุนค่าเอกสาร หนังสือ อาหาร และเครื่องดื่มบางส่วน จะดำเนินการจากการได้รับการสนับสนุนจากสถาบันสิทธิมนุษยชนและสันติวิถีศึกษา มหาวิทยาลัยมหิดล ในโครงการวิจัยศิลปะกับสันติภาพ
2. การสนับสนุนจากเว็บเครือข่ายจัดการความรู้ออนไลน์ gotoknow.org ของมหาวิทยาลัยสงขลานครินทร์ ทางด้านหนังสือสื่อออนไลน์ ข้อมูลภาพและงานประมวลองค์ความรู้ทางด้านต่างๆที่เกี่ยวข้อง รวมทั้งชุดสื่อและนิทรรศการเวทีคนหนองบัว
3. การสนับสนุนเชิงวิชาการ องค์ความรู้ ข้อมูลกรณีศึกษา เครือข่ายวิจัยประมวลองค์ความรู้ฯ สมาคมโภชนาการแห่งประเทศไทย โดยเฉพาะทางด้านโครงการเกษตรเพื่อพัฒนาโภชนาการ สุขภาพ การศึกษา และคุณภาพชีวิตชีวิต ของเด็กและเยาวชนในแหล่งทุรกันดาร ในโครงการตามรอยพระยุคลบาทฯ
4. การสนับสนุนทางวิชาการ แหล่งวิทยาการ จากสาขานิเทศศาสตร์บูรณาการ และคณะศิลปศาสตร์ มหาวทิยาลัยแม่โจ้